1P.J. Walters39.1-4.8-8.6-0.1 6.6 -8.9 2Cole DeVries7.0-0.5-6.5 5.58.9 -5.6 3Vance Worley48.2-4.5-8.50.2 3.56.4 -4.1 4Kevin Correia185.1-2.5-6.00.8 2.97.4 -6.5 5Kyle Gibson51.0-5.1-8.2-2.3 2.63.4 -7.8 6Liam Hendriks36.2-2.6-7.0 2.25.5 -6.0 7Pedro Hernandez51.14.910.01.3 1.4-2.7 9.8 8Mike Pelfrey152.2-6.7 -6.3 -8.50.83.5 9Andrew Albers60.07.57.93.3 10.00.0-3.2 9.5 10Scott Diamond131.02.2 0.4 7.5 11Samuel Deduno108.0-2.0 1.1 6.4 0.3 Custom Leaderboards Jy blaai in die argief vir 2014 September.
Om in die klaskamer te slaap vir ‘n drama
Merkers:ATKV, ATKV Tienertoneel
Ek word elke nou en dan in my spore gestop oor die opoffering wat nog nodig is vir “gewone” goed in hierdie land.
Schoonspruit Sekondêre Skool op Malmesbury is aan die verkeerde kant van die outydse skydslyne geleë. Tog het hierdie skool al talle toekennings verower vir hulle ongelooflike werk.
Hulle het vanjaar TWEE stukke in die finaal van ATKV-tienertoneel wat op Aardklop plaasvind.
En tog, en tog… Kobie Jacobs, die drama-onderwyser al daar, vertel my baie ouers het nie motors nie. Malmesbury is ’n plaasgemeenskap en die afstande is groot. Wat maak die kinders dan om te oefen? Hulle slaap in die klaskamer. Dit is die enigste manier hoe hulle die ure kon insit.
Dié skool sukkel nog om genoeg geld bymekaar te maak om vir alles te betaal. As iemand dalk kan help, kontak Schoonspruit Sekondêre Skool op Malmesbury.
Kobie is vreeslik opgewonde daaroor dat haar groepie so goed vaar. Dit is ’n arm deel van ons land en gewoonlik is daar nie geld om mee te ding met die groot skole nie. “Geld vir dekor en geld vir kostuums is daar nie,” sê sy. Hierdie jaar was daar ’n Duitse meisie wat vrywillige werk by die skool kom den het, en sý het die kostuums vir ons gemaak.”
Haar twee regissuers, Gershwin Cloete, wat “Nog nie vry nie” afrig, en Emile Smith wat “Ons Kleine Dorpie” afrig, is albei oudleerders en hulle gee hulle tyd heeltemal gratis.
Terloops: Die digter, PJ Philander, was die eerste hoof van hierdie skool voor hy landuit is tydens apartheid.
Nog ‘n terloops: ATKV-Tienertoneel vind vanjaar vir die vyftigste keer plaas.
Ek het vroeër vanjaar met van die mense gesels wat deur die projek geraak is – hier is die skakel.
Om meer te lees oor vanjaar se tien finaliste, hier is die skakel,
Merkers:Coenie Visser, Nelia Retief, Riana Scheepers, Tulbagh, Tulbagh Kunstefees
Riana Scheepers het op Saterdag 13 September in Tulbagh opgetree as deel van die Tulbagh Kunstefees.
Die organiseerders van die fees en die Tulbagh Hotel het baie moeite om ’n baie mooi ruimte te skep vir haar praatjie.
Hier is Nelia Retief en Coenie Visser voor die Tulbagh Hotel. Hulle twee is die hooforganiseerders van die fees.
Hier is Nelia en saam met Johann en Riana. Dit was hulle troudagherdenking. Hulle twee is op Tulbagh getroud. Ons het almal ’n glasie sjampanje gekry saam met die ete – wat deur Riana en Johann geskenk is.
Die kos was heerlik. Die eerste gang was ’n behoorlike stuk bobotie, saam met geel rys, wat uit Riana se Vallei van melk en heuning gemaak is.
Daarna het ’n heerlike melktert gevolg met die resep wat ook uit Riana se boek kom.
Natuurlik het die gaste hulle verlekker aan Riana se stories.
Riana het, onder andere, vir ons vertel hoe Johann haar die hof gemaak het deur vir haar ’n enorme bak bloedrooi rissies te bring een Valentynsdag.
Besoek gerus http://www.tulbaghtourism.co.za/ vir meer inligting oor dié mooi dorpie.
Merkers:Tulbagh, Tulbagh Kunstefees
Niël Stemmet het op Vrydagaand 12 September ’n praatjie gehou by Raeders Restaurant tydens die Tulbagh Kunstefees.
Die langtafels is gedek en reg vir die gaste.
Die restauranteienaar, Carol Collins, is vreeslik lief vir katte.
Carol en haar twee personeellede het geregte uit Niël se boeke bedien.
Ons het begin met biltongpatee op geroosterde mosbolletjies.
Dit is gevolg deur ’n volstruisnekpotjie.
Daarna is Kaapse brandewynpoeding en tuisgemaakte roomys bedien.
Die maal is afgesluit met moerkoffie en koeksisters.
Niël het met die gaste gemeng. Hier is hy met van die plaaslike inwoners. Heel links is Riana Viljoen, ’n bekende boekliefhebber van Tulbagh.
Coenie Visser (links) is die hooforganiseerder van die Tulbagh Kunstefees.
Nelia Retief (in die middel van die foto) is Coenie se adjudant en voorvatter.
Ons het gesmul.
Die gaste luister na Niël se praatjie.
Die VVA deel boeke uit in Kayamandi
September 9, 2014 in Uncategorized
Merkers:ATKV, LAPA, Vriende van Afrikaans, VVA
Verlede week was Nasionale Boekweek en die Vriende van Afrikaans (VVA) het boeke, wat deur LAPA geskenk is, uitgedeel aan ’n aantal leerders in Kayamandi.
Amanda de Stadler en Chareldine van der Merwe het my genooi om ’n paar foto’s te kom neem. Dié twee gee leesklasse aan leerders wat in Kayamandi woon, maar deur hulle ouers na goeie skole buite Kayamandi gestuur word om ’n goeie opleiding te kry.
Hier gesels Chareldine met twee van die knapies wat vrywillig na hierdie ekstra klasse kom.
Die boek is Utshepo Mde / Groot genoeg, deur Mhlobo Jadezweni en Hannah Morris.
Die teks is in Afrikaans en Xhosa. Dit vertel die verhaal van Tshepo wat wil groei, so hy druk sy voete in beesmis en gooi water oor sy kop uit…
Die storie is eers in Afrikaans gelees.
Toe in Xhosa.
Daar is aandagtig geluister.
Hier is Amanda en Chareldine saam met die kabouters wat elkeen ’n boek present gekry het.
Om meer te wete te kom oor die werk van die VVA, besoek gerus hulle webwerf: www.vriendevanafrikaans.co.za.
Die VVA het onlangs ’n volfiliaal van die ATKV geword: www.atkv.org.za.
Die Legacy Centre is ’n storie op sigself. Dit behoort aan die Stellenbosch gemeente en word bestuur deur die gemeente en die Stellenbosch Universiteit. Hier is meer inligting oor die sentrum: http://legacykayamandi.blogspot.com/p/about.html
Daar is talle klaskamers wat volgens ’n streng rooster aan instansies, soos die VVA, beskikbaar gestel word.
Hierdie twee fisioterapeute help ook daar.
Dit is ’n veilige hawe vir hierdie knape.
Nie dat hierdie twee lyk of hulle dit nodig het nie!